Kebriones

Kebriones alebo Kebrionés (Kebriones/iný prepis Kebrionés) je v gréckej mytológii syn trójskeho kráľa Priama.Apollodoros, Bibliotheca, 3,12,5.Hyginus, Fabulae 90.

Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Kebriones patril medzi ďalších jeho synov, ktorých mal s inými manželkami, alebo družkami.

V Homérovej Iliade bol počas trójskej vojny vozatajom svojho nevlastného brata Hektora.Homér, Iliada, 8,316-318. V jedenástom speve Iliady sa spolu s Hektorom zúčastnili bojov pri dobývaní achájskej hradby,Homér, Iliada, 11,521-524. ktorú v hrdinskom boji aj dobyliHomér, Iliada, 12,91-92. a následne sa dostali až k achájskym lodiam vytiahnutých na pobrežie, kde sa boj vyostril.Homér, Iliada, 13,790-794.  V šestnátom speve Iliady ale do bojov zasiahol Patroklos odetý v zbroji priateľa Achillea a v radoch Trójanov nastal zmätok v domnení, že pred nimi stojí hrdina Achilleus a po chvíli sa dali na bezhlavý útek. Pred hradbami Tróje sa potom Patroklos pokúsil ostrým kameňom zasiahnuť Hektora unikajúceho na bojovom voze, ale kameň namiesto Hektora zasiahol Kebriona a rozdrvil mu lebečnú kosť.Homér, Iliada, 16,726-741.

 Referencie a bibliografia 

Kategória:Postavy gréckej mytológie
Kategória:Trójska vojna